Author: . . Sven Nõmmisto
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,	15. märts 2006 nr 188

Haapsalu linna Jaanitule ürituse korraldamise
konkursi tulemuste kinnitamine

Haapsalu Linnavalitsuse 01. veebruari 2006 korraldusega nr 74 välja kuulutatud Haapsalu linna Jaanitule korraldamise konkursile laekus üks pakkumine OÜ-lt Freakish Goldfish. Juhindudes kohaliku omavalitsuse korralduse seaduse § 6 lg 2, lg 3 p 2, § 30, § 31, Haapsalu põhimääruse § 35 lg 1 p 2, § 63 ning haldusmenetluse seadusest Haapsalu  Linnavalitsus 

k o r r a l d a b :

1.	Kinnitada Haapsalu linna Jaanitule ürituse korraldaja leidmiseks korraldatud konkursi võitjaks OÜ Freakish Goldfish. 
2.	Eraldada OÜ-le Freakish Goldfish kultuuriürituste eelarvest 15 000 (viisteist tuhat) krooni toetust Jaanitule ürituse korraldamiseks.
3.	Linnavalitsuse raamatupidamisel kanda toetussumma OÜ Freakish Goldfish arveldusarvele lepingu alusel.
4.	Haapsalu Linnavalitsusel (S. Matteus)  sõlmida konkursi võitjaga OÜ Freakish Goldfish vastav leping.
5.	Volitada aselinnapea (I. Danilov) punktis 2 nimetatud lepingule alla kirjutama. 
6.	Korraldus avalikustada väljapanekuga linnavalitsuse fuajees
7.	Korraldus teha teatavaks OÜ-le Freakish Goldfish (Kotzebue 7-6, 10412 Tallinn) korralduse koopia saatmisega posti teel ja haridus- ja kultuuriosakonnale (T. Toompuu) korralduse koopia üleandmisega allkirja vastu.
8.	Korraldus jõustub teatavakstegemisest.
9.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär